El Fons de la Banda de Música de la Ciutat de Reus, properament s'inclourà al projecte IFMuC. | Ajuntament de Reus\nInici › El Fons de la Banda de Música de la Ciutat de Reus, properament s'inclourà al projecte IFMuC.\nDimarts 18 Juliol, 2017\nL'important fons documental de la Banda de Música de la Ciutat de Reus, ingressat a l'Arxiu Municipal de Reus i que el passat mes de juny es va presentar públicament, es preveu, que després de la seva catalogació, s'inclogui dins del projecte IFMuC (Inventari de Fons Musicals de Catalunya) vinculat a la Universitat Autònoma de Barcelona. Així ho ha confirmat el catedràtic de Musicologia i responsable de l'IFMuC Josep Maria Gregori durant la seva visita a l'Arxiu per conèixer i avaluar aquest fons arxivístic.\nEl projecte IFMuC, constitueix la base de dades dels catàlegs dels fons musicals de Catalunya que elabora la càtedra de Patrimoni Musical del Departament d'Art i Musicologia de la UAB. El projecte neix amb l'objectiu de facilitar el lliure accés al contingut dels registres de les col·leccions dels fons catalogats i al seu repertori musical.\nTal i com ha assenyalat el professor Gregori, en la seva visita a l'Arxiu de la ciutat, i com consta així mateix a la pàgina web informativa del projecte (http://ifmuc.uab.cat(link is external)), Catalunya és un dels pocs països europeus que encara desconeix la major part de la riquesa del seu patrimoni musical pel que fa al repertori compositiu dels seus mestres de capella, organistes i músics que es conserva en nombrosos arxius (principalment eclesiàstics). Tanmateix, aquesta riquesa que encara roman desconeguda ha pogut sobreviure les nombroses escomeses bèl·liques que el nostre país ha sofert, sobretot en els darrers segles. Heus aquí la importància d'aquest projecte d'Inventari de Fons Musicals de Catalunya, és a dir, la recuperació d'un patrimoni musical per a posar-lo en coneixement de la societat.\nJosep Maria Gregori, és catedràtic de Patrimoni Musical de la UAB, musicòleg i cantant, així mateix és acadèmic de la Reial Acadèmia Catalana de Belles Arts de Sant Jordi des del 2007 i des del juny de 2017 és membre numerari de la Secció Històrico-Arqueològica de l’Institut d'Estudis Catalans.\nSegons Gregori, el fons de la Banda de Música de la Ciutat de Reus que es preserva a l'Arxiu Municipal de Reus és un dels fons de bandes municipals més importants del país. El fons consta d’aproximadament un miler de partitures: més de 50 sardanes – entre les quals n’hi ha de compostes pel mestre Casanovas-, més de 140 marxes de processó, religioses i fúnebres, 350 marxes i passos dobles i sobrepassa les 300 obres de concert.\nEl fons documental de la Banda de Música de la Ciutat de Reus es va presentar en un acte públic a l'Arxiu el 20 de juny, durant el qual es va homenatjar el darrer director de la banda, Josep Maria Casanovas Marca. El fons deu el nom a la darrera denominació de la formació musical que va néixer l’any 1894 sota el nom de Banda Municipal i que ha anat variant la denominació al llarg de la seva trajectòria històrica.\nIngrés el 2015 a l'Arxiu\nAquesta documentació va arribar a l'Arxiu el 2015 agrupada en 25 lligalls petits, 20 lligalls grans (on es troben les obres de concert). També hi havia documentació sense ordenació prèvia (cartells, fulletons, carpetes dels músics, obres pendents de classificar...).\nDesprés d’un tractament de neteja del fons, es va procedir a realitzar un primer inventari de la documentació. Els fons musicals presenten una certa especificitat a l’hora de fer-ne la descripció i per aquest motiu des de l’Arxiu Municipal s’ha contactat amb professionals experts en el seu tractament, Marta Grassot, arxivera, musicòloga i responsable del Centre de Documentació de l’Orfeó Català i el catedràtic de Patrimoni Musical de la UAB i responsable del projecte IFMuC.\nEn una primera aproximació al fons es van recollir dades com el nom de l’obra, autor, gènere musical, número de registre original, nombre de particel·les i partitures de cada composició, si l’obra és manuscrita o impresa, l’editorial – si s’escau – i un apartat d’observacions. A més, se li ha donat un número de codi identificatiu actual. Properament es preveu introduïr-hi la instrumentalització, la tonalitat i altres dades més específiques.\nEn el que respecte a la conservació de la documentació, s’han substituït les antigues carpetes protectores per camises que no puguin afectar a la degradació dels documents, i s’estima anar utilitzant materials de conservació, tant pel que fa a la protecció més directa (utilització de paper barrera), com en allò que afecta les unitats d'instal·lació (utilització de capses de conservació adequades).\nDes del 20 de juny, a la pàgina web de l’Arxiu Municipal ja es pot consultar el contingut de les tres llibretes-índex, que han estat degudament digitalitzades, així mateix es pot consultar també el resum de la conferència pronuciada el dia de la presentació per la Sra Grassot.\nProperament serà accessible la consultar on line de tot l’inventari del fons.


El Ripollès rebrà 382.000 euros de la Generalitat per impulsar polítiques d’ocupació - Consell Comarcal Ripollès\nPublicat el 5 de febrer de 2021 per A Mas\nPosar a l’abast de la comarca eines per consolidar i crear llocs de feina de qualitat per arrelar la població al territori és un imperatiu pel Consell Comarcal del Ripollès així com de la seva àrea de desenvolupament econòmic, liderada per l’Agència de Desenvolupament del Ripollès. En aquest sentit, el Ripollès podrà disposar d’una aportació de 382.000 euros en aquesta finalitat per part del Departament de Treball, Afers socials i famílies. Així s’ha anunciat en una reunió a Puigcerdà en què han participat el vicepresident Ramon Roqué; la presidenta del Consell Comarcal de la Cerdanya, Roser Bombardó; el conseller Chakir El Homrani; i la directora general del Servei d’ocupació de Catalunya, Ariadna Rectoret, entre altres càrrecs governamentals. L’objectiu és que els recursos econòmics per emprendre aquests plans estiguin disponible a l’abril.\nRamon Roqué s’ha mostrat satisfet per l’aportació, que s’emmarca en les compensacions dels danys econòmics causats per les mesures anticovid excepcionals d’aquest Nadal al Ripollès i la Cerdanya. El vicepresident ha valorat positivament que aquests diners puguin ajudar el teixit productiu del Ripollès i que és important fer èmfasi en les sectors més estratègics per al desenvolupament de la comarca.\nAquest pla de recuperació en matèria d’ocupació preveu dos eixos. El primer vol promoure la coordinació dels serveis públics d’ocupació i donar respostes adequades a les necessitats dels desocupats per facilitar-ne la incorporació al mercat de treball, i de les persones que consten com a demandants d’ocupació, com a conseqüència de la precarietat laboral. L’altre eix busca donar suport a actuacions que comportin el manteniment, la consolidació i la creació d’ocupació de qualitat en els sectors en situació de crisi més afectats per la pandèmia.


Fons assessorats per Suma Capital han subscrit un acord per adquirir el 30% del capital social de Tradeinn fins ara titularitat de VenturCap (gestionat per GVC Gaesco), present en la companyia des de l’any 2000. La resta del capital social seguirà controlat per David Martín, primer executiu del grup i artífex de la forta expansió viscuda per la companyia en els últims anys, que espera tancar l’exercici amb una facturació de €45 milions, la qual cosa suposa un creixement proper al 50% pel que fa a l’any anterior.\nTradeinn, amb seu a Celrà (Girona) i una plantilla de 120 empleats, és la primera xarxa de tendes online especialitzada en la venda de material esportiu d’Espanya, la segona d’Europa i està present en més de 180 països a tot el món. La Companyia explica en l’actualitat amb 13 verticals diferents en 17 idiomes i més d’un milió de clients, gestionant un volum superior a 500.000 referències esportives d’entorn de 750 primeres marques.\nTradeinn compta amb un ambiciós pla de creixement que li portarà a superar els 100 milions d’euros de facturació en tres anys. Aquest creixement combinarà la creació de noves tendes online especialitzades en determinats esports amb el desenvolupament de les vendes internacionals dels verticals actuals, que en l’actualitat ja representen més del 80% de la facturació total del grup. Els últims llançaments en 2015 han estat Dressinn.com (tenda de moda esportiva) i Traininn.com (tenda de fitness).\n“A diferència d’altres empreses d’e-commerce, Tradeinn ha sabut compaginar una forta expansió en vendes amb una sana atenció a la rendibilitat operativa”, va afirmar Enrique Tombas, conseller delegat de Suma Capital. “Amb la nostra entrada esperem ser un punt de suport per a l’actual equipo gestor en la seva estratègia de creixement orgànic, sense renunciar a explorar alternatives de consolidació sectorial”.


Educació incorpora 20 docents més al servei de substitucions exprés davant les baixes per Covid-19\nDavant la xifra de baixes per Covid-19 en el sector educatiu, la Conselleria d'Educació ha incrementat el servei de substitucions exprés, per tal d'atendre la demanda. Als 60 docents actuals d'aquest servei s'han incorporat 20 docents més.\nAquest servei es va posar en marxa el curs passat i va arribar a comptar amb un centenar de docents en el moment més àlgid de casos del curs passat. Així, en el curs actual, si és necessari, es continuarà incrementant el nombre de docents per atendre les necessitats dels centres.\nA més a més, els centres educatius estan reorganitzant els equips de manera que es pugui atendre a tot l'alumnat, per mitjà dels especialistes a primària i del professorat de guàrdia a secundària. També, s'ha constituït una comissió de coordinació integrada per la Direcció General de Personal Docent, la Direcció General de Planificació, Ordenació i Centres i la Inspecció Educativa per tal de detectar els casos que requereixen una acció específica i unificar les instruccions d'actuació per cada cas.\nPer Cassandra, fa 6 mesos\nUn poc més abaix, en aquest diari, diu que n´hi ha 300 de baixa!\nOn van amb 20?\nAixò perilla. Hi haurà moltes més baixes per estrés i abús d´autoritat.\nNo n´hi ha per començar. Un sol centre: 10 baixes...


Participació col·lectiva – Ajuntament de Celrà\nAjuntament de Celrà » Atenció, informació i bon govern » Bon govern » Participació col·lectiva\nL’Ajuntament reconeix i garanteix el dret de participació en els assumptes públics municipals de totes les entitats ciutadanes i associacions constituïdes per a la defensa dels interessos generals o sectorials dels veïns, inscrites al Registre Municipal d’Entitats i se’ls hi reconeix el dret a intervenir davant del Ple\nL’app Celrà Participa\nLes associacions degudament constituïdes i inscrites en el Registre Municipal d'Entitats són considerades entitats de participació ciutadana.\nAquestes associacions tindran dret a intervenir davant del Ple municipal per efectuar una exposició sobre algun assumpte de l’ordre del dia, d’acord amb les condicions que s’indiquen tot seguit:\na) Per intervenir davant el Ple les associacions hauran d'ostentar la condició d'interessat en la tramitació administrativa de l'assumpte de què es tracti, per raó de ser titulars d'un dret, d'un interès legítim o en el seu cas un simple interès en supòsits d'exercici de l'acció pública.\nb) La facultat d'intervenir davant el Ple per efectuar l'exposició sobre algun assumpte de l’ordre del dia s'haurà de sol·licitar per escrit presentat en el Registre d'entrada de l'Ajuntament, amb una antelació mínima de 48 hores abans de la celebració de la sessió.\nc) La intervenció la realitzarà únicament el representant de l'associació o en la persona en què hagi delegat aquella. En aquest últim supòsit caldrà un acord exprés de delegació.\nd) En la sessió, la intervenció del representant de l'associació s'haurà de produir amb anterioritat a la lectura, debat i votació de la proposta inclosa en l'ordre del dia, la intervenció requerirà l'autorització de l'alcalde i no podrà superar el termini màxim de cinc minuts. Fent ús de les seves atribucions l'alcalde podrà interrompre la intervenció en cas de desviació de la matèria exposada o alteració del desenvolupament de la sessió plenària.\ne) De conformitat amb l'article 69.2 de la Llei 7/85, de 2 d'abril, reguladora de les bases del règim local, la intervenció no es podrà efectuar un cop s'hagi començat a tractar l'assumpte per part del Ple de la corporació. Ha de tenir lloc abans, per evitar que es puguin minorar les facultats decisòries que només corresponen al Ple, com a òrgan representatiu.\nf) Restaran excloses les intervencions en relació a les propostes municipals relatives a les següents matèries:\n1. Les corresponents a ordenances fiscals i altres matèries de naturalesa tributària.\n2. Les corresponents a la iniciativa normativa popular que es regeixen per la seva pròpia normativa, així com les determinades a l'article 6 de la Llei 4/2010, de 17 de març, de consultes populars per via de referèndum.


Carmona: “Tenim un idil·li amb Encamp” - FC Barcelona\nHomeSeccionsFutbol SalaPrimer EquipNotíciesCarmona: “Tenim un idil·li amb Encamp”\nCarmona: “Tenim un idil·li amb Encamp”\nEl tècnic i Paco Sedano han destacat que les facilitats i el bon tracte del Comú d'Encamp han estat sinònim d’èxits per a la secció\nEl Barça ha estat rebut al Comú d'Encamp / Foto: Aleix Tello\nDesprés de la segona sessió d’entrenament del dia del Barça de futbol sala, Marc Carmona, entrenador de l’equip, i Paco Sedano, nou capità, s’han acostat a la seu del Comú d’Encamp per fer una roda de premsa conjuntament amb el vicecònsol, Jordi Torres.\n“Tenim un idil·li especial amb Encamp. La primera vegada que vam pujar va coincidir amb la temporada que vam començar a guanyar alguna cosa i de moment no s’ha aturat. Els esportistes som bastant maniàtics amb aquestes coses i estem molt contents i espero que segueixi la dinàmica dels últims anys”, ha comentat el tècnic culer, Marc Carmona\nPer la seva banda, Sedano ha recalcat: “Aquí tenim totes les eines que necessitem per ‘patir’ una mica. I tant de bo vinguem aquí més anys, que és sinònim d’èxits”.\nL’acte al Comú d’Encamp ha estat presidit pel vicecònsol Jordi Torres, que ha destacat: “És un plaer tenir-los a Encamp, i volem donar-vos la benvinguda en nom del Comú. Estem molt contents que pugueu treballar a les instal·lacions que ofereix Encamp”.\nTercer entrenament del dia\nL’equip encara s'entrenarà una vegada més. A més, abans de l’entrenament, els jugadors passaran una estona amb els nens del Comú, als quals ensenyaran a jugar a futbol sala.\nTreball específic per als porters\nTriple sessió a Encamp


Comelade a Pla: "Jo sóc el plat combinat i ell el producte de mercat"\nAlbert Pla i Pascal Comelade editen el disc 'Somiatruites'\n"No se si portem cinquanta o cent concerts". El duet Comelade-Pla ha perdut el compte. Arran de la gira 'Somiatruites', tots dos fan una valoració molt positiva de la combinació instrumental i lírica, encara que quan van arrencar la gira no tenien pensat treure un disc. Ara ho fan\n3 min. Barcelona 27/11/2011 15:13\n260x366 Albert Pla i Pascal Comelade fa més d'un any que estan en l'estat de vigília previ al son gràcies a Somiatruites. / DAVID RUANO Albert Pla i Pascal Comelade fa més d'un any que estan en l'estat de vigília previ al son gràcies a Somiatruites. / DAVID RUANO\nQuina va ser la idea inicial, fer el disc o l'espectacle 'Somiatruites'?\nPascal Comelade: Aquest disc és un gran combinat de casualitats. Primer l'Albert agafa material instrumental meu de discos anteriors, i a partir d'allò comença a muntar el 'Somiatruites', fem una gira i després sorgeix aquest disc. Però en cap moment es pot considerar aquest disc com la representació exacte de l'espectacle. No és la gravació de l'espectacle, sinó que són adaptacions dels temes.\nCom heu fet el pas de l'espectacle al disc?\nAlbert Pla: Primer teníem l'espectacle amb unes cançons. I com que s'han creat altres cançons, músiques i lletres ha permès que anessin sortint més concerts i més temes per arrodonir l'espectacle. De tots aquests temes se n'ha fet un disc amb cara i ulls que resumeix aquest any.\nL'espectacle estava concebut com un tot, però al treure dos CDs un en castellà i l'altre en català, el concepte ha canviat?\nA.P. : Tot el que ens ha passat ha estat sense voler. Primer vàrem fer un concert, després, cançons especials, seguidament la gira, després vàrem anar per Espanya i, per tant, cançons noves en castellà. Finalment es va gravar el disc, i ara ens trobem en aquet punt.\nQui és la figura del Somiatruites? La reivindiqueu?\nA. P. : El somiatruites és el que somia despert, i aquest espectacle va d'això: coses que es poden somiar abans d'anar a dormir quan encara estàs despert.\nQuina diferencia hi ha entre somiar despert i somiar adormit?\nA. P. : Jo somio millor despert (riu).\nP.C.: Quan somies despert tens una mica més de control sobre el què somies.\nAlbert pla fa les lletres i Pascal Comelade fa la música. En aquest temps, us heu intercanviat els rols?\nP. C. : No. Jo només li vaig deixar un piano gravat.\nA. P. : Ell em va deixar un piano i jo li vaig tornar un piano amb veu.\nD'on surt la idea de posar-vos a treballar junts?\nA. P. :Tot neix de les coses que em suggereixen de la musica d'en Pascal. Sobre la seva música construïm un dels mil móns que es podrien construir.\nI a tu Pascal, et va interessar que fos l'Albert qui poses la lletra?\nP. C. : I tant. Jo en aquest cas només agafo el paper del compositor, ni el de d'intèrpret ni el de productor.\nQuè és el que t'interessava més del punt de vista de l'Albert a l'hora de crear cançons?\nP. C. : La manera de conduir i construir les coses. Aquest disc és una barreja. Jo seria el plat combinat i ell la cuina casolana amb productes de mercat.\nLa cançó d'Antònia Font és un elogi o una crítica?\nA. P. : És una cançó que vaig fer amb molt d'afecte. Amb el Joan Miquel tenim certa amistat, i no vaig poder evitar dedicar-li aquesta cançó, pensant en ells. De fet, després em va enviar un missatge telefònic que deia "Ets un fill de puta encantador".\nCom ha estat el tema de combinar agendes?\nA. P. : Ha estat difícil, però jo sincerament m'esperava fer dos, tres o quatre concerts, però ja en portem cinquanta o cent, se me n'han anat de les mans.\nTeniu pensat continuar fent altres coses junts?\nP.C. : Deixem la porta oberta.\nPodia haver-hi un següent 'somiatruites'?\nP.C. : Una segona part no hi haurà, a mi no m'interessa repetir les bones coses. Pot haver-hi un següent disc.


Les Joies de la Biblioteca del Museu (VI): S’ha restaurat Universo Abreviado de François-Antoine Pompei\nUniverso Abreviado, malgrat aquest nom, és un llibre petit, de només quinze centímetres d’alçada, nou d’amplada i poc més de quatre-centes pàgines, escrit pel jesuïta francès François-Antoine Pompei, autor també d’altres diccionaris i enciclopèdies. Malgrat la seva mida, aquest va ser un llibre ambiciós, ja que, tal com indica el frontispici, pretenia contenir “en diversas listas, casi todos los nombres de las obras de la Naturaleza, de todas las Ciencias, y de todos los Artes, con sus principales Terminos”.\nPublicat en francès l’any 1667, i l’any 1705 en la seva versió en castellà, Universo Abreviado està emmarcat en un període de la història de la ciència en què els savis europeus van desenvolupar una voluntat de classificació del coneixement disponible. El descobriment d’Amèrica i l’increment en els viatges a Àsia i Àfrica havia fet arribat a Europa una enorme quantitat de coneixement sobre el món natural que s’havia d’ordenar. Els vint-i-vuit volums i més de setanta mil entrades de l’Encyclopedie de Diderot i d’Alembert, i el mètode de classificació de la natura del botànic suec Carl von Linné són alguns dels exemples més coneguts de la intenció classificatòria d’aquest període, però n’hi va haver molts altres de menys coneguts, com l’Universo Abreviado.\nGràcies a la subvenció per a la conservació i restauració de béns mobles del Departament de Cultura de la Generalitat, mitjançant l’Oficina de Suport a la Iniciativa Cultural, i amb la participació del Centre de Restauració de Béns Mobles de Catalunya, l’exemplar de l’Universo Abreviado del Museu de Ciències Naturals de Granollers ha estat restaurat al taller de la restauradora Rita Udina. Donat al Museu per Toni Arrizabalaga, la restauració del nostre Universo ha portat molta feina a la restauradora Ana Tourais: s’ha desinfectat, s'han desmuntat i consolidat els relligats, s’han eliminat afegits, s’han hidratat, netejat i aplanat les cobertes, s’han refet les tanques amb pell adobada amb alum de roca, tal com eren les originals... Un cop realitzada la restauració, podeu tornar a gaudir de l’exemplar de l’Universo Abreviado que es troba a la Biblioteca del Museu de Ciències Naturals de Granollers.\nLes cobertes de Universo Abreviado del Museu, abans de ser restaurat, dalt, i després de la restauració, baix. S'aprecien també les noves tanques de pell adobada amb alum de roca (Fotografies de Pep Soler Plana).


Puigcercós demanarà vot secret al Consell Nacional que decidirà sobre la seva continuïtat\nJoan Puigcercós demanarà vot secret al Consell Nacional d'ERC, que haurà de decidir si el manté com a president del partit i que tindrà lloc el 18 de desembre. En una entrevista al programa "Els matins de TV3", el dirigent republicà ha explicat que, tot i que ha rebut moltes mostres de suport, considera necessari que sigui aquest òrgan el que es pronunciï sobre la seva continuïtat al càrrec després de la desfeta electoral de diumenge.\n01/12/2010 - 10.50 Actualitzat 01/12/2010 - 16.39\nEn l'entrevista amb Josep Cuní, Joan Puigcercós ha assegurat que "molta gent" l'ha trucat després de les eleccions i que "majoritàriament" ho han fet perquè continuï presidint Esquerra Republicana, "tant a les verdes com a les madures". Ell, però, manté que no en té prou amb aquest suport directe i que vol que sigui "objectiu". Per això espera que la gent parli al Consell Nacional del 18 de desembre.\n"Crec que ho hem de fer en un òrgan democràtic, que és el Consell Nacional. Jo demanaré vot secret perquè no vull una votació a mà alçada, sinó que posin la papereta a dins d'un sobre i diguin el que han de dir", ha argumentat.\nPuigcercós va anunciar dimarts que sotmetria la seva continuïtat a la presidència d'ERC, que ocupa des del juny de 2008, al Consell Nacional. "Si diuen 'fes un pas enrere', el faré tot i continuaré treballant per Esquerra", ha afegit, al mateix temps que ha deixat clar que els farà cas si la decisió de la militància és que continuï al capdavant del partit.\nAmb aquesta decisió canviava d'actitud després de la desfeta de diumenge a la nit i de l'executiva de dilluns, quan va anunciar que continuaria al capdavant d'Esquerra per mirar de recuperar "la confiança perduda".\nSeran les bases, doncs, les que decideixin si Puigcercós ha de continuar comandant el partit o aposten per un relleu. Les mateixes bases que van confiar en el tàndem que formava amb Joan Ridao per rellevar Josep-Lluís Carod-Rovira després d'un congrés que va generar més divisions que consensos en el si de la formació.\nA més de Puigcercós, l'altre moviment a ERC el va fer també aquest dimarts el número 2 de la llista i president del Parlament en funcions, Ernest Benach, que va anunciar també al seu blog que abandona la primera línia de la política. Amb un escrit titulat "La decisió més difícil", Benach va confirmar la intenció de renunciar a l'escó al Parlament i de fer un pas enrere en política. Aquest dimarts, Benach ha reprès l'activitat al Twitter amb un missatge en què es declara "profundament emocionat per la reacció a la xarxa".\nERC decidirà el futur de Puigcercós i Benach abandona\nMas retreu a Montilla i Benach que deixin el Parlament\nBenach renuncia a l'escó i abandona la primera línia política\nLa decisió de Puigcercós, el silenci de Carod\n"Si el consell nacional em diu que faci un pas enrere, el faré"\nEls efectes de la desfeta electoral


Sobre nosaltres | crossfitgarrotxa\nA CrossFit Garrotxa, a part de ser coaches certificats per CrossFit Inc., som uns apassionats crossfitters, i estem molt compromesos amb l'objectiu de promoure la salut i el benestar de les persones. Al noste box trobaràs un ambient inclusiu, on ningú és deixat enrere i on cada persona et coneixerà pel teu nom. Un espai on no tan sols puguis anar a entrenar guiat i supervisat en tot moment pel nostre equip, sinó també un lloc on puguis fer amics i conèixer gent.\nA CrossFit Garrotxa som una comunitat per damunt de qualsevol altra cosa.\nEl nostre box és una nau industrial de quasi 600m2. No esperis trobar miralls o màquines. En canvi. sí que trobaràs coses com rems, cordes, kettlebells, barres olímpiques, pilotes medicinals o anelles. A CrossFit Garrotxa nosaltres som les màquines.\nQUÈ TROBARÉ A CROSSFIT GARROTXA?\nUn equip format i preparat per tal de guiar-te i acompanyar-te en l'aventura de millorar la teva salut i la teva forma física. No importa si no has fet mai esport. Si estàs buscant un canvi a la teva vida i sentir-te millor nosaltres t'ajudarem . Comença aquest viatge en un ambient inclusiu i de diversió, acompanyat d'una comunitat que et recolzarà en tot moment.


L'Espunyola-Sts. Metges-S. Salvador-Santuari dels Tossals-Capolat-Roc de Migdia-Roc de les Mosses szlak - Capolat, Catalunya (España)- GPS track\nWycieczki Piesze (Wycieczki Piesze szlaki w Spain → Catalonia → Capolat )\nL'Espunyola-Sts. Metges-S. Salvador-Santuari dels Tossals-Capolat-Roc de Migdia-Roc de les Mosses\n44 482 1177 15212\n1 446 m\nCzas 5 godzin 55 minut\nUploaded 23 maja 2013\nRecorded maja 2013\nL´Espunyola-Cingles Sant Salvador-La Bofia-El Capolat-Salt de Sallent (Wycieczki Piesze)\nEspunyola-St-Salvador-Santuari Tossals-Capolat-Salt de Sallent-Espunyola (Wycieczki Piesze)\nEspunyola - Sant Salvador - Bofia - Lloses -Salt de Sallent -Espunyola (Wycieczki Piesze)\nSants Metges - Capolat - MD dels Tossals - La Bofia - Sant Salvador (Wycieczki Piesze)\nJORDI FREIXA SALA Wszelkie prawa zastrzeżone\nObejrzane 3329 razy, pobrane 109 razy\nw pobliżu Capolat, Catalunya (España)\nSortida - arribada: L' Espunyola.\nEl recorregut és: L' Espunyola-Sants Metges-la Bòfia-Sant Salvador-Baume Roja-Serrat de les Tombes-Pi de Sant Isidre-Pla de les Lloses-el Coubell-Santuari dels Tossals-Sant Martí de Capolat-Can Penjarella-Pla dels Timons-Roc del Migdia (Roc Codós)-Salt de Sallent-Roc de les Mosses.\nSortirem de l'ajuntament de l'Espunyola, voltarem per la cara oest la zona esportiva i enfilarem el camí que puja als Sants Metges(estem sobre el GR 1, senyals de pintura blanca i vermella) on trobarem un pal indicatiu que ens informa del camí a seguir (senyals de pintura groga). Agafarem la pista forestal (més endavant esdevé camí (direcció nord-est)) que ens pujarà prop de la Font dels Abeuradors i al mirador de Sant Salvador.\nEn arribar a prop del cim, trobarem unes feixes i uns abeuradors per el bestiar. En aquest punt deixarem el camí senyalitzat i agafarem un petit rastre que puja en direcció al nord-oest fins trobar una cruïlla (pal indicador), seguirem tot planejant a l'oest i de seguida tenim el forat de la Bàfia en una rocada per la cara nord (en el seu interior té un petit llac, cal portar llum ). Retornarem a la cruïlla i seguirem el camí que puja a trobar una pista forestal que seguirem en direcció a l'est fins trobar una cruïlla de camins (pal indicador). Seguirem per la pista (direcció sud) com uns 100 metres, per la cara oest trobarem les senyals de pintura groga que que hem deixat abans per visitar la Bòfia) i pocs metres més amunt per la cara oest unes senyals de sender local (blanc i verd) que seguirem ens pujarà al mirador de la Sant Salvador per la cara oest.\nEl voltarem i per la cara est de les runes de l'ermita surt la pista forestal que seguirem fins trobar la cruïlla del Pal indicador. Deixarem la pista i seguirem el camí que puja (direcció nord) tot resseguint sempre de molt a prop el cingle fins arribar al baixador de la Baume Roja. Un cop a baix el camí creuarà el Rec de la Rasa Fonda i a sortirem a una cruïlla de pistes. Agafarem la que marxa a l'oest uns pocs metres per agafar el camí puja en direcció primer nord-oest i de seguida nord-est.\nEl seguirem fins arribar una font (té uns abeuradors per el bestiar). Per sobre de la font surt el camí que seguirem (direcció sud-oest) i ens pujarà al Pla de les Tombes (pal indicador). Marxarem per la pista (direcció nord-est) i passarem per el pla del Pi de Sant Isidre on trobarem una cruïlla de camins. Deixarem la pista i agafarem un camí que en direcció al nord-oest baixa a uns camps.\nPer la cara oest del camp trobarem el rastre d'un camí que ressegueix el camp i puja a trobar la pista asfaltada. La seguirem fins trobar per la cara nord (pal Indicador) el camí que ens pujarà al Santuari dels Tossals. Molt bon mirador de totes aquestes contrades. La baixada la farem seguint el camí que marxa en direcció a l'oest pel davant de les runes del Santuari fins trobar el GR1 en el Coll del Tossals de Runers.\nEl seguirem tot baixant (direcció sud) fins arribar a Sant Martí de Capolat. Per la cara oest de la casa surt una pista que baixa a trobar la casa dels estudis i la pista asfaltada. La seguirem (direcció oest) fins al la primera cruïlla, on seguirem per la pista (una tanca barra el pas del vehicles, direcció sud) que ens baixarà a les runes de la casa de Can Penjorella i al Pla dels Timons on deixarem el GR i agafarem la pista que marxa (direcció nord-oest ) i baixa a trobar la Casa de les Fonts. En trobar la tanca de la casa surt el rastre d'un camí que puja a una feixa fins arribar a prop de la carena on el camí baixa a trobar el mirador del Roc de Migdia (Roc Codós).\nRetornarem enrere uns metres i agafarem el rastre d'una vella pista forestal (direcció est). Poc després de canviar de direcció est a nord. Baixarem per el mig dels pins en direcció nord-esta trobar la pista forestal que tenim a sota al costat del rec de Sallent. La seguirem(estem sobre el GR 1) fins arribar a sobre del primer salt on continuarem per el camí que baixa per la cara est del Rec. Només de baixar una mica tenim el gran cingle i Salt de Sallent. Si baixa força aigua l'espectacle està garantit.\nSeguirem baixant per el camí cons uns 70 metres i trobarem una cruïlla . Deixarem el GR i agafarem el que baixa en direcció sud-oest (senyals de pintura blanca) que ens portarà trobar una pista forestal que seguirem tot baixant. Com uns 450 metres avall , la deixarem i n'agafarem una de més vella, que en direcció a l'est ens baixarà a trobar una altre pista i el GR 1 que ens portarà en direcció a l'est a trobar el Roc de les Mosses i els Sants Metges. Ja només en restarà desfer el camí de l'anada.\nCartografia Editorial Alpina, mapa Rasos de Peguera


Manifestos | UPC en Lluita\nSERVEI D’ARXIUS A LA UPC : RETALLADES DE PERSONAL, SERVEI I QUALITAT\nAbril 30, 2013 ·\tper upclluita ·\tin Informació general, Manifestos\t· Deixa un comentari\nDes de fa dos anys el servei d’arxiu de la UPC està patint com cap altre servei les retallades de personal, de 3 persones que hi treballaven i si res no canvia passarà a ser tan sols 1 tècnic d’arxius. Això situarà el servei d’arxius com el més infradotat de tot el sistema universitari públic […]\nComunicat dels companys de l’ETSEIAT\nAbril 30, 2013 ·\tper upclluita ·\tin Actes, Informació general, Manifestos\t· Deixa un comentari\nLa comunitat de la UPC porta ja temps manifestant el seu desacord amb les polítiques de reestructuració que s’han posat en marxa des de l’equip rectoral i que s’han traduït en: L’acomiadament de Personal d’Administració i Serveis i Personal Docent i Investigador La pujada de taxes als estudiants. El fet, inèdit a la història de […]\nComunicat de premsa interins UPC\nAbril 10, 2013 ·\tper upclluita ·\tin Manifestos, Tancada Rectorat\t· Deixa un comentari\nDavant la previsió d’acomiadar 350 treballadors de la Universitat Politècnica de Catalunya, l’Assemblea d’Interins UPC ha decidit per votació ocupar el Rectorat, entre d’altres accions de protesta per dir PROU! Les persones interines de la UPC que es veuen afectades pels acomiadaments previstos a finals del mes d’abril de 2013, hem decidit ocupar el Rectorat amb l’objectiu d’aconseguir el […]\nEscrit de les interines acomiadades de l’ETSEIB\nAbril 7, 2013 ·\tper upclluita ·\tin Manifestos\t· 1 comentari\n[Us fem arribar l’escrit de les interines acomiadades de l’ETSEIB.] Som treballadores de la UPC. Totes portem a la UPC entre 6 i 11 anys. Tots ens coneixeu perquè som personal de l’escola, treballant cada dia amb vosaltres. No som cap reforç, ni personal temporal, sinó que som persones que ocupem places de la RLT. […]\nRecollida de signatures – acomiadaments interins UPC\nAbril 6, 2013 ·\tper upclluita ·\tin Manifestos\t· Deixa un comentari\nBenvolguts, benvolgudes, Us fem arribar un escrit elaborat per als nostres companys interins on expliquen la seva situació i la de la UPC, i demanen la seva signatura. Per aconseguir el màxim nombre de signatures es depositarà a les consergeries i/o secretaries l’escrit i fulls de signatures que posteriorment serà recollit. També, tots aquells que […]


‘En defensa dels ociosos’ de Robert L. Stevenson, un clàssic revitalitzat – Vols Llegir?\nAventures, Literatura clàssica, Narrativa\nVLLG? / ELS LECTORS QUE SI ESTIMEN ELS LLIBRES -401-\nDe ben jove, Robert L. Stevenson, autor d’algunes de les novel·les més cèlebres del segle XIX, ja va experimentar els primers símptomes de malaltia respiratòria. Això el va dur a voltar mig món buscant climes més temperats i també el va fer més conscient de la fragilitat de la vida.\nPotser per aquesta raó, i tot i que en aquell moment la industrialització era l’ensenya del progrés, va escriure aquest article en què ens exhorta a deixar-nos temptar per l’alegria de l’ociositat, que, a parer seu i contra l’opinió general del moment, ens fa més savis i més feliços.\nTambé hem aplegat en aquest volum la seva «Carta a un jove que vol abraçar la carrera artística», l’escrit «Sobre l’enamorament » i altres articles deliciosos que no s’haurien de perdre tots els que busquen arguments de pes per anar a jeure sota un pi.\nAquesta és síntesi la base argumental d’aquesta reedició que presenta aquest estiu del 2016 Viena Editorial, ‘En defensa dels ociosos’, que ens convida a fer-ne la seva lectura tot gaudint d’un bon lloc sota una bona ombra. Obra clàssica de Robert L. Stevenson amb la traducció al català per aquesta versió a càrrec de Xavier Zambrano.\nClicant en aquest espai podeu accedir a fer un tast d’aquesta novel.la\nROBERT LOUIS STEVENSON (Edimburg, Escòcia, 1850 – Vailima Upolu, Samoa, 1894), fill únic d’un famós constructor de fars, Robert L. Stevenson es va llicenciar en dret a la Universitat d’Edimburg, però mai no va arribar a exercir com a advocat. Buscant un clima favorable per als seus pulmons, sempre molt delicats, es va passar bona part de la vida viatjant. De fet, els seus primers llibres són descripcions d’algunes d’aquestes experiències, com el viatge amb burro que va fer per la regió francesa de Cévennes. El 1876, en una estada a París, va conèixer Fanny Osbourne, una nord-americana separada i amb dos fills amb qui es va casar l’any 1879, tot i l’oposició familiar.\nEncoratjat per la seva dona, el 1883 Stevenson va publicar L’illa del tresor, que esdevingué un gran èxit, i la seva popularitat encara va créixer més arran de l’aparició de L’estrany cas del doctor Jekyll i Mr. Hyde (1886) i La fletxa negra (1888). A la darreria d’aquesta dècada va emprendre un viatge pel sud del Pacífic que el va portar fins a les illes Samoa, on va establir-se amb la seva família, i va viure fins a la fi dels seus dies. A la seva tomba hi ha gravat el sobrenom amb el coneixien els samoans: Tusitala, que significa ‘el contador d’històries’.\nArticle/post 1441 – Vols llegir? – volsllegir.cat\n2016aventuresbiblioblocnarrativaRobert. L. Stevensontardor 2015Viena Edicions


delaplaçadelportal: El FORUM LES MARINES planteja en el seu web un debat sobre les rotondes en Les Marines.\nEl FORUM LES MARINES planteja en el seu web un debat sobre les rotondes en Les Marines.\namb la col·laboració de delaplaçadelportal\nLES ROTONDES DE LES MARINES\nVersalles o museus a cel obert?\nCada dia una més. Cada dia un accident, o quasi. Els conductors sense saber inclús, com es circula per elles.\nLes rotondes s'han convertit en una plaga. A cada pas s'ha construït una. Els semàfors han desaparegut.\nAra, no cal esperar a res, un es tira a la piscina redona, literalment, i que no ens passe res.\nEls conductors haurien de ser informats per la DGT, de com han de fer ús de les mateixes i quals són les preferències i l'orde de circulació en el seu interior. No es té el més mínim coneixement.\nSegons la DGT, en les rotondes es produïxen almenys del 5% del total d'accidents amb ferits i del 2% dels morts produïts a Espanya.\nEl tema de hui, no es proposa debat sobre la perillositat o no de les rotondes.\nHui volem proposar per a la reflexió, el balafiament que suposa l'engalament de les rotondes.\nPareix que s'ha obert una carrera per a competir en grandionsitat atreviment, i pompositat. S'estan instal•lant, dubtoses obres d'art o “inexplicables artefactes”, que nigu sap interpretar i que els ciutadans bategen jocosament. Per exemple “la pantera rosa” i “el parotet” a València. La de la garrofera, l'olivera, la barca, els dofins en Xabia. “El manolito” a Benissa.\nSi la cosa seguix així, els ajuntaments haurien de plantejar-se la formació de Comissions de Rotondes o Comissions de rotondes per a l'art i la cultura. Les dites comissions s'encarregarien d'informar i plantejar el tipus d'artefactes interessant per al gaudi de la població.\nConsiderem que els residents de les zones d'ubicació de la rotondes, haurien de ser consultats, sobre les obres a realitzar, ja que patiran del monstre instal•lat, per a tota la vida. Caldria plantejar-se la conveniencia de canvis en la concepció de les redones com a espai cultural i lúdic.\nLes “obres” exposades de vegades no són tals, es deuen a un disseny de l'enginyer, i poc mes.\nN'hi ha cobertes de material dur, formigó imprés, i amb algun punt verd. Altres són un el verger, amb gespa i plantes de característiques tropicals, que suposen un gasto energetic , aigua, llum, personal municipal per a l'adecentament i manteniment del monument. La redona que incorpora plantes no autoctones, produïx un gasto de funcionament que alguns ajuntaments renuncien a posar en marxa les dites instal•lacions, i amb el temps queden fora d'ús.\nLes ultimes redones de Dénia i la plantació de palmeres, fa bellugar en les nostres entranyes, la impotència i el desesper de veure que les inversions realitzades no són ni amb molt, de l'interés general. El balafiament realitzat pels ajuntament i com a exemple, el realitzat pel govern local de Dénia, amb els fons del Pla E i l'escàs Pla Confiança, són suficients per a demostrar, la improvisació, en l'elecció d'actuacions i l'execució d'obres d'escassa o nul•la necessitat.\nLa sumptuositat d'algunes rotondes, són cants a la pilotada i rajolada perduda, i que inclús esta arrelat en els polítics, dissenyadors i artistes.\nEl canvi de tendència, cap a la construcció de rotondes, on espais amb verds autòctons coexistisquen amb farciments de graves, gespes artificials o succedanis procedents de pneumàtics reciclats o altres, seria al nostre entendre la millor col•laboració amb el medi ambient i la reducció del balafiament compulsiu que han caigut els ajuntament, realitzant obres o infraestructures elitistes que el seu posterior manteniment reduïx el marge de maniobra econòmica.\nConvidem a tots els nostres amables i pacients seguidors, a registrar-se en el FORUM LES MARINES i participar en este debat i els molts i interessants que té oberts el Forum.\nPublicado por delaplaçadelportal en 23:03\nEtiquetas: ahorro de agua, Balafiament, ecologicoas, integracion en el paisaje, megalomanos, rotondes\nFaltava el d´Alacant per a formar el trio la,la,la.\nL'informe favorable de l'advocat general del Trib...\nEl FORUM LES MARINES planteja en el seu web un deb...\nRespostes de l'alcalde de Calp, Ximo Tur, a les ...


En què quedem? - Diari de Girona\nantoni dalmau ribalta 07.09.2019 | 00:59\nEn què quedem? Diari de Girona\nUn dels retrets més freqüents que s'han fet del sobiranisme català o de l'actual Govern de la Generalitat és que, obsessionats com estan per la seva confrontació amb l'Estat i per l'assoliment de la independència, s'han oblidat dels «problemes reals de la gent». És una acusació comprensible però finalment absurda, perquè els qui es proposen fer realitat la república catalana ho fan precisament perquè pensen que, amb més poder polític i amb tots el seus trumfos a la mà, Catalunya pot esdevenir un país millor per als seus habitants.\nPerò els qui invoquen constantment els «problemes reals de la gent» no poden evitar caure en una contradicció contínua. Ho acabem de veure ara mateix, arran de la presentació dels primers números del pressupost de la Generalitat per a l'any vinent que ha efectuat el vicepresident Pere Aragonès. Aquest projecte planteja incrementar la inversió social en 2.500 milions d'euros, amb preferència per a la sanitat, la seguretat i l'educació. S'ampliarien les plantilles de Mossos i Bombers, es finançarien les places de les escoles bressol, s'abaixarien les taxes universitàries i es reforçaria el Departament de Salut. S'estigui d'acord o no amb el repartiment concret de les partides, és evident que, en el seu conjunt, es tracta d'un important salt qualitatiu per al benestar dels catalans.\nLa CUP hi ha respost amb cautela, dient que vol conèixer millor el detall dels números. Però els partits unionistes o equidistants ja s'hi han posat inicialment en contra amb uns arguments desconcertants. El PSC ha dit que no negociarà aquests pressupostos si el Govern continua apostant per la «confrontació», un argument d'estricte caràcter polític. Ciutadans diu que no donarà suport a uns pressupostos «dedicats a la independència», una altra presa de posició estrictament política que no té res a veure amb el caràcter social o no dels pressupostos. I els comuns, que han ofert diàleg, han dit que en tot cas es neguen a participar «en la campanya electoral de Pere Aragonès».\nÉs evident que la principal obligació d'un partit de l'oposició és oposar-se al Govern constituït i, per tant, em sembla lògic que no s'aplaudeixin les propostes dels qui manen. Però la credibilitat de l'alternativa es mesura per la seva coherència. Si la crítica als números de la Generalitat es fonamenta contínuament en l'acusació d'una manca de sensibilitat social dels governants, que estan obsessionats només en el procés, sembla francament incomprensible atacar ara uns pressupostos expansius i progressistes, no perquè no es preocupin pels «problemes reals de la gent», sinó perquè els presenta un Govern independentista.\nEn què quedem? Els partits de l'oposició són perfectament lliures de no pactar res amb un Govern d'un signe diferent del seu. Però llavors que ho diguin clar. El que sembla trampós és reclamar de nit i de dia que els independentistes al Govern es preocupin més dels famosos «problemes reals de la gent» i que, quan aquest Govern obre clarament aquesta porta, llavors s'invoqui la ideologia dels governants en el terreny nacional per negar-li el seu suport.\nEl cert és que el debat pressupostari tot just està a punt de començar i que cada partit haurà de posar sobre la taula les seves prioritats, que poden impedir naturalment l'acord. Però crec que els ciutadans agrairien que l'argumentació contrària no canviés radicalment de signe, nacional o social, en funció de l'oportunisme del moment.


Cerdanyola Triatló: d’octubre 2013\nSopar 5è Aniversari - 25 octubre 2013\nEl pròxim dia 25/10/2012, coincidint amb el 5è aniversari de la secció d'atletisme i triatló del CERDANYOLA CH, fem el sopar anual del Club.\nLa data escollida és el divendres 25 d'octubre a les 22 hores, el lloc és el mateix de l'any anterior (restaurant El Gallinero) i també repetim preu (18 Euros). En aquest preu està tot inclòs (2 plats, postre, aigua, vi, refresc, copa de cava i cafè). Al tenir una previsió d´assistència molt alta, cal indicar els plats en el moment de fer la reserva.\nFinal de temporada carregat de podis !!!\nDarrer cap de setmana de competicions de la temporada 2013 en triatló, i no podíem acabar millor la temporada ... en les fotos d'aquest cap de setmana, no veureu cap foto moguda... totes del podi !\nComencem per la primera prova disputada, dissabte al matí es disputava el camp. de Catalunya d'Aquatló a Badalona, un clàssic, amb un total de 238 aquatletes, es van presentar 9 triatlet@s de la secció. Resultats destacadíssims aconseguint la 3ª posició absoluta femenina i 1ª V1F (Belén Hidalgo), 2ª posició V1F per la Tali Toscano (que reapareixia després de molts mesos lesionada), i 2ª posició per equips en categoria femenina (que ens dona la 2ª posició absoluta del circuit català d'aquatló).\nEn nois 10a posició per equips i alguns integrants de l'equip aconseguint els darrers punts per la llicència gratuïta del 2014, ..., bona feina !\n3 HIDALGO VALLS, BELEN 0:37:33 0:09:49 0:19:20 0:08:24\n10 TOSCANO BARRERO, NATÀLIA 0:40:35 0:10:02 0:21:43 0:08:50\n33 RODRIGUEZ DONAIRE, SILVIA 0:48:06 0:11:10 0:27:21 0:09:35\n61 GORGUES POBLET, GUIM 0:38:12 0:08:37 0:20:30 0:09:05\n62 DOT PIULACHS, ALEX 0:38:16 0:09:35 0:20:06 0:08:35\n92 GONZALEZ CAPARROS, JOAN 0:42:14 0:10:45 0:22:15 0:09:14\n102 JANER FONT, MARCEL 0:43:37 0:09:47 0:25:17 0:08:33\n111 HERVERA GONZALEZ, DAVID 0:44:43 0:11:01 0:23:53 0:09:49\n128 FERNANDEZ ARIAS, JOSUE 0:48:29 0:11:10 0:27:43 0:09:36\nDissabte també a primera hora, darrer triatló en distància olímpica de la temporada, el Mosso de Ferro a Banyoles, amb 220 inscrits, que va comptar amb un podi de luxe. 1ª posició absoluta del nostre entrandor de triatló Guillem Rojas (després d'un any i 4 mesos lesionat, ha tornat fort el xaval...) i 3ª posició absoluta de Jonathan Arrufat, que en la seva primera temporada de triatló està demostrant que arribarà molt lluny.\nAmb la bona actuació de la resta de representants (Víctor Garanto 6é i Carlos Gracia 19é), segona posició per equips masculina, un èxit per la nostre secció. Els parcials van ser els següents:\n3 ARRUFAT MAYA, JONATHAN 2:00:52 0:21:55 1:00:20 0:38:37\n6 GARANTO FAJO, VÍCTOR 2:02:27 0:21:54 1:00:19 0:40:14\n19 GRACIA CALET, CARLOS 2:09:45 0:21:31 1:05:46 0:42:28\nA Vilanova, amb 525 inscrits, darrer triatló sprint de la temporada amb presència de 4 triatlet@s, fent tots quatre un "Garanto", es a dir, competir dissabte i també fer-ho diumenge. En aquest cas, no els hi podia sortir millor, si els resultats de dissabte van ser bons, els d'avui també. En Guim va millorar sensacions i va acabar el 23é de la general (atenció a ell l'any vinent), la Belén (1ª V1F) i la Tali (1ª ADF) repeteixen podi, i en la general de noies, 1r per equips !!!! Fita històrica, amb premi en metàlic i tot !\nEls parcials van ser:\n23 GUIM GORGUES POBLET 1:00:37 0:11:33 0:00:00 0:00:00\n133 BELÉN HIDALGO VALLS 1:11:33 0:12:03 0:39:08 0:20:02\n191 TALI TOSCANO BARRERA 1:13:08 0:12:07 0:39:01 0:22:00\n304 SILVIA RODRIGUEZ DONAIRE 1:19:07 0:15:11 0:40:15 0:23:41\nAmb aquestes competicions, tanquem oficialment la temporada triatlética 2013 amb molt bon sabor de boca.... al 2014 més i si pot ser... millor !! Gràcies a tots els triatlet@s de la secció.\nGarmin BCN i Challenge Calella\nEls grans protagonistes del cap de setmana estaven citats a Calella. Després de molts mesos de dur entrenament, arribava l'hora de la veritat, el dia de l'estreno en la distància Ironman. 1300 participants, campionat d'Espanya de llarga distància, amb bones condicions marítimes (una mica de corrent a l'aigua que va fer empitjorar els temps), 1 hora de pluja a la bici, i segment de carrera amb fresqueta, cosa que va ajudar als corredors. Una experiència que segur que recordaran per molt de temps els dos nostres triatletes que ja formen part del club "Ironman Finisher". Els seus resultats van ser:\nLLOC GGEE NOM TOTAL NATACIÓ BICICLETA CARRERA\n376 20-24 BORJA ALVAREZ CARRASCO 10:42:06 1:18:16 5:30:34 3:44:26\n560 30-34 JUAN JAVIER GOMEZ GARCIA 11:19:26 1:26:00 5:34:14 4:09:06\nAl Garmin BCN triatlón, gairebé 6000 participants en les diverses distàncies, i 3 d'ells del club. A destacar La 11a posició de la general a l'olímpic de Víctor Garanto (amb 1850 participants) i la 11a de Sergi Rodriguez al Super-Sprint (139 finishers). Els parcials van ser:\n11 Víctor Garanto Fajo 2:02:21 0:23:25 0:59:10 0:36:46\n67 Miquel Morales 2:11:39 0:25:17 1:00:50 0:41:41\n11 Sergi Rodríguez Giménez 0:44:00 12:00 17:02 12:15


I com que des de l’ACOTV ens encanta visualitzar l’esforç de cadascun dels nostres socis, què millor que començar per compartir amb vosaltres algun dels seus últims articles començarem parlant de la Visió Infantil!\nPart I: 0-5 anys\nPer desgràcia, en el meu dia a dia a la consulta em trobo amb infinitat d’infants amb problemes visuals de diversos tipus, que serien majoritàriament evitables i/o senzills de solucionar si els pares i mares o educadors i educadores en sabessin els símptomes d'alarma per acudir al professional adequat al més aviat possible o si sabessin com es construeix la visió des que naixem i com estimular-la des de les primeres setmanes de vida.\nCom que els problemes visuals infantils són molt diversos en funció de l'edat de l'infant, he decidit dividir-los en dos rangs d'edat (població preescolar i escolar) pel fet que les habilitats visuals necessàries en cada grup són molt diferents i, per tant, les dificultats que detectem en cada grup també.\nEn aquesta primera part, us parlaré dels problemes visuals infantils en nens i nenes preescolars (0-5 anys). Primer us faré un breu resum de com es construeix la visió des que el nadó neix, i després parlaré sobre els problemes visuals més freqüents i més importants de ser detectats a temps i les habilitats visuals que han de ser avaluades en aquestes edats per assegurar-nos que el desenvolupament visual s'està produint de manera adequada.\nFinalment, comentaré els símptomes d'alarma per detectar un problema visual en aquesta etapa i com podem prevenir i estimular un correcte desenvolupament en la visió dels nostres fills i filles des de les primeres setmanes de vida.\nCom es construeix la visió des que naixem?\nEstà demostrat que entre el 70 i el 80% de la informació que rep el nostre cervell està relacionat amb la visió, ja que la nostra visió està en tot el cervell i té àrees d'associació amb altres sistemes, com el sistema motor, auditiu, tàctil, propioceptiu, vestibular, etc (Neurologia de la visió).\nA més, la visió està relacionada molt directament amb l'atenció (Interacció visiói atenció)i un correcte processament de la informació visual intervé directament en el desenvolupament cognitiu.\nPer tant, és obvi que el correcte desenvolupament visual és vital en la infància perquè els nens i les nenes tinguin les eines necessàries per a un aprenentatge òptim, ja que, en cas contrari, pot marcar molt negativament la resta de les seves (Problemes d’aprenentatge i visió.)\nPerò perquè la visió rebi i processi adequadament tota aquesta informació i ens ajudi en el nostre aprenentatge, cal que es construeixi de manera adequada en els primers anys de vida.\nEl desenvolupamentdel sistema visual no està complet en el moment del naixement. En el nadó a terme, l'ull té aproximadament un 65% de la mida de l'ull adult. Una gran part del desenvolupament es produeix en els primers tres anys de vida, sobretot durant el primer.\nA més d'un desenvolupament anatòmic, el sistema visual ha de realitzar un desenvolupament funcional motor i sensitiu. De manera conjunta, s'aniran desenvolupant per construir a poc a poc totes les habilitats visuals que ens permetin comprendre el món i interaccionar-hi(detecció d'alteracions visuals en la infància).\nEl motor i el visual van sempre de la mà des del moment en què l’infant neix. En general, solem dir que la visió guia el motor (les accions), però quan naixem és el sistema motor el que ha de guiar el visual,ja que, funcionalment, el sistema visual és un dels menys desenvolupats ennéixer. Per això, no ens cansem de repetir als pares, mares i educadors i educadores que...\nA VEURE-HI, SE N'APRÈN!\nI us deveu preguntar...com aprèn un bebè a construir la seva visió des del naixement? Doncs bé, durant els primers mesos de vida, mitjançant el tacte i el moviment, perquè els sistemes vestibular, tàctil i propioceptiu són els primers a desenvolupar-se.\nPer tant, accions com les mostrades en les figures 1 i 2 ajuden a desenrotllar tant el seu esquema corporal (fonamental per situar-se en l'espai i localitzar els objectes respecte d'ell) com els reflexos d'estabilització de la mirada (VOR, COR i optocinètics) i les primeres fixacions. Aquestes són la base i els fonaments sobre els quals l’infant desenvoluparà la resta d'habilitats. (Localizació d’objectes en l’espai).\nFigura 1.Pell amb pell durant els primers mesos de vida per estimular el seu mapa/esquema corporal\n(Imatges Ver para Crecer)\nFigura 2.Estimulació vestibular i de les primeres fixacions mitjançant el moviment\nPoc més tard, el nadó comença a posar-se les mans i després els peus a la boca (figura 3) i en l’àmbit visual estarà començant a desenvolupar la seva coordinació ull-mà i la seva binocularitat, que serà perfeccionada en l'etapa de rastreig/gateig (figura 4 ). En aquesta etapa, el nadó ha de fer canvis d'enfocament i haurà de coordinar els seus ulls el seu cos per buscar els objectes que desitgi aconseguir.\n(Imatges Ver para Crecer) Figura 3. Peus a la boca\nFigura 4. Gateig\nPer tot això, és de vital importància l'avaluació adequada de totes les habilitats visuals oportunes (no només l'agudesa visual i la graduació) durant les diferents etapes de la infància per prevenir o solucionar problemes visuals que puguin interferir en el futur aprenentatge de l'infant.\nAquestes avaluacions són necessàries fins i tot encara que no es presentin símptomes, ja que alguns problemes visuals passen desapercebuts a causa que el cervell dels nens i nenes pot compensar molt ràpid aquests problemes per evitar símptomes.\nEls problemes visuals infantils són molt diversos i en funció de l'edat són més comuns uns o uns altres. A continuació veurem quins són els més freqüents o, millor dit, els més importants de detectar en nens i nenes de 0-5 anys.\nQuins són els problemes visuals infantils més freqüents entre 0-5 anys?\nEl principal problema visual que hem de detectar a temps en nens de 0-5 anys és l’ambliopia o "ull gandul" (i tots els seus factors causants) que, com explicarem en futurs articles, és una disfunció binocular que es manifesta de manera monocular ( baixa AV en un dels ulls), en la qual hi ha una supressió activa d'un ull sobre l’altre en l'escorça visual en el cervell.\nLa prevalença mundial ronda entre el 2-4% (prevalença ambliopia). El risc de desenvolupar ambliopia desapareix al voltant dels 6 anys pel fet que de 0-6 anys és el període crític en el qual una privació (a causa de diferents factors que veurem a continuació) pot provocar una alteració binocular en l'escorça visual del cervell .\nPer això, és fonamental la detecció precoç de qualsevol dels factors causants d'ambliopia per prevenir-la i/o tractar-la com més aviat millor (encara que, com en parlarem en futurs articles, és possible tractarl'ambliopia amb èxit més enllà dels 6 anys amb teràpia visual). Els factors causants d'ambliopia i, per tant, problemes freqüents en nens de 0-5 anys i importants de ser detectats a temps són:\nSón la causa principal de disminució de l'agudesa visual en l'edat escolar. Principalment la miopia i l'astigmatisme. En general, la prevalença de la hipermetropia disminueix amb l'edat, mentre que l'astigmatisme roman estable i la miopia augmenta. (Fet que no pot perdre de vista el pediatre o la pediatraen la vista dels infants).\nPel que fa a la miopia, hi ha estudis que suggereixen que l'ús excessiu de dispositius digitals o l'escassetat d'activitats a l'aire lliure augmenten les possibilitats de generar miopia o que aquesta miopia progressi. (Prevalença i factors associats a miopia en joves).\nEls problemes de graduació afecten directament l'agudesa visual de lluny i/o de prop i, tot i ser els més comuns, són els més fàcils de detectar i solucionar, ja que l’infant referirà visió borrosa de lluny (miopia o astigmatisme) i/o de prop (hipermetropia o astigmatisme) i amb la prescripció d'ullereso lents de contacte el problema quedarà resolt.\nNo és significatiu que un nen o nena de 0-5 anys presenti, per exemple, una lleu hipermetropia. De fet, seria el normal. El que cal detectar com més aviat a aquestes edats són defectes refractius massa elevats i, sobretot, possibles anisometropies (diferència significativa de graduació entre un ull i un altre), ja que, en aquests dos casos, pot generar ambliopia.\nL'estrabisme és una desviació manifesta d'un dels ulls (o dels dos de manera alternant) i pot ser cap a dins, fora, amunt o avall. Alguns són congènits, però la gran majoria comencen durant els dos primers anys de vida, especialment durant el primer any, que és quan la visió binocular comença a desenvolupar-se.\nFigura 5. Estrabismo infantil (Imatge Ver para Crecer)\nUna minoria dels estrabismes són deguts a paràlisi dels músculs extraoculars. En la gran majoria, la causa primària és una pèrdua d'integració binocular en l'escorça visual del cervell i, per tant,serà important, a més d'observar si el nostre fill o filla desvia un ull, promoure un bon desenvolupament de les habilitats visuals bàsiques per aconseguir una visió binocular forta i evitar així l'estrabisme (Esotropia infantil) (L'estrabisme interromp la integració sinàptica binocular)(Estrabisme i funció dels músculs extraoculars).\nDins dels estrabismes, cal tenir especial atenció als estrabismes unilaterals constants (desviació del mateix ull en tot moment), ja que, en aquests casos, la possibilitat de generar ambliopia és molt alta.\nDegradació de la imatge en un dels ulls:\nNo són problemes tan comuns com els anteriorment descrits, però poden generar ambliopia amb molta facilitat i cal observar molt bé el nen o la nena perquè sigui detectat a temps.\nEn aquest apartat incloem patologies oculars diverses, com cataractes congènites, ptosis, opacitat corneal, etcètera, que fan impossible que la retina d'aquest ull enviï una imatge nítida al cervell.\nEn aquests casos, la persona encarregada de diagnosticar i tractar el problema serà l'oftalmòleg o oftalmòloga (ja que parlem de patologies oculars) i, en cas d'haver provocat un problema funcional (com pot ser una ambliopia), l'optometrista podrà tractar posteriorment aquest problema mitjançant diferents eines (lents, lents de contacte, prismes, teràpia visual etc.).\nFigura 6. Catarata congénita (Imatge Ver para Crecer)\nQuè ha d'incloure un examen visual en nens de 0-5 anys?\nPer tant, per descartar problemes com els esmentats anteriorment, en infants preescolars és fonamental una avaluació visual que inclogui, almenys, els següents punts:\nValoració de l'agudesa visual: amb test adaptats a l'edat de l'infant per tal d'assegurar-nos que és adequada per a la seva edat i detectar possibles diferències entre un ull i l’altre.\nL'estat refractiu (el que anomenem "la graduació"): per assegurar-nos que no és massa elevada per a la seva edat ni molt diferent entre els dos ulls.\nAvaluació de la coordinació entre ambdós ulls: per certificar que la visió binocular s'està desenvolupant de manera adequada.\nValoració de la salut ocular: per certificar que la imatge arriba a la retina ia l’escorça visual del cervell de manera òptima i, en cas de no ser així, derivar a l'especialista oportú (oftalmòleg o oftalmòloga, normalment).\nA més, si el nen o nena està a les portes d'entrar a l’educació primària, és molt important incloure en l'examen visual una valoració de la capacitat d'enfocament i els moviments oculars per assegurar-nos que la seva visió no interferirà en el seu rendiment escolar.\nQuins són els símptomes que han de fer sospitar d'un problema visual en nens de 0-5 anys?\nEn general, alguns dels símptomes que han de fer sospitar pares i mares o educadors i educadores que alguna cosa pot no anar bé en l’àmbit visual en infants de 0-5 anys són:\n❖ En els primers mesos de vida, el nadó no presenta contacte visual amb la mare o el pare.\n❖ Amb 3 mesos no segueix objectes amb els ulls ni fixa (encara que sigui per pocs segons) cap estímul.\n❖ Amb més de 6 mesos s'acosta en excés als objectes per veure'ls.\n❖ El nen o la nena fa l'ullet o presenta una posició anòmala del cap de manera freqüent.\n❖ Problemes amb el càlcul de distàncies: se li donen malament els esports de pilota, caigudes amb freqüència, criatura "maldestra" en general. Recordem que, davant qualsevol problema binocular (com l'ambliopia i l'estrabisme), una de les conseqüències és la pèrdua de percepció de profunditat (pèrdua de visió en 3D).\n❖ Per descomptat, si el nen o la nena desvia un ull i, a més, cada vegada és amb més freqüència i sempre és el mateix, la possibilitat de generar una ambliopia és elevada.\nFigura 7. Picades d'ullet (Imatge Ver para Crecer)\nRecordeu que sempre és necessària una avaluació optomètrica per un o unaoptometrista especialitzat en població pediàtrica al més mínim símptoma (els optometristes pediàtrics podem revisar la visió dels nadons des de qualsevol edat) o abans dels 6 anys encara que no presenti símptomes ja que, abans de començar l'educació primària, hem d'assegurar que té unes habilitats visuals fortes que l'ajudin a aconseguir un rendiment escolar òptim.\nCom podem prevenir i estimular un correcte desenvolupament en la visió del nostre fill o filla?\nDes de les primeres setmanes de vida podem acompanyar el nostre fill o filla en el meravellós procés de desenvolupament visual.\nCom hem comentat al principi de l'article, els fonaments del sistema visual i el primer que s'ha de desenvolupar de manera forta i sòlida són els reflexos d'estabilització de la mirada. Aquests reflexos es donen principalment quan el cap està en moviment i els ulls s'han d'estabilitzar per estabilitzar el seu món visual tot i el moviment.\nPer tant, la primera clau durant les primeres setmanes, mesos i fins i tot anys de vida és MOURE el nadó. Exemples com la figura 2 o un simple portament estimula el sistema vestibular, que serà clau per a molts automatismes, no només visuals. Quan el nadó és traginat, ha de tenir control del cap i estabilitat en els seus ulls mentre fixa la nostra cara. Així estem construint visió!\nTOCAR el nadó. El pell amb pell, com a la figura 1 durant les primeres setmanes-mesos de vida i, en general, tocar-lo molt perquè senti i construeixi el seu mapa mental del cos és bàsic perquè, posteriorment, pugui saber on són els objectes, és a dir, per a localitzar objectes en l'espai.\nPOSAR DE BOCATERROSA EL NADÓ i donar-li estímuls/joguines d'un en un. Aquest és un dels grans favors que li podem fer en el camp motor i visual. A terra, de cap per avall, és on el nadó pot aconseguir les grans fites motores durant el primer any de vida. Oferintjoguines, primer a cada costat i més endavant en el centre o fins i tot movent-les perquè les segueixi, li estem oferint reptes visuals i motors que afavoriran el seu desenvolupament.\nRES DE PANTALLES. L'Acadèmia Americana de Pediatria (AAP) fa anys que recomana que abans dels 2 anys el consum de pantalles sigui nul i fins als 5 anys un màxim d’una hora al dia sota supervisió dels seus pares. L’AAP recomana als pares que donin prioritat a la creativitat i a donar temps als nadons i els nens petits per al joc sense estar connectats a un aparell, ja que els problemes comencen quan el consum de pantalles desplaça l'activitat física, l'exploració pràctica i la interacció cara a cara en el món real, que és molt important per a l'aprenentatge i l'atenció. A més, està demostrat que l'ús de pantalles també pot interferir en la quantitat i la qualitat de la son. (Recomanacions per a l'ús de pantalles en infants).\nACTIVITATS A L'AIRE LLIURE. Hi ha estudis que suggereixen que l'ús excessiu de dispositius digitals o l'escassetat d'activitats a l'aire lliure augmenten les possibilitats de generar miopia o que aquesta miopia progressi. A més, està demostrat que l'activitat física diària millora el rendiment cognitiu i el comportament (Prevalença i factors associats a miopia en joves) (activitat física i aprenentatge).\nEVITA EL CONSUM DE SUCRE. Molts estudis indiquen una relació positiva entre el consum general de sucre i begudes endolcides amb sucre i els símptomes de TDAH (Sucre i atenció).\nFigura 8. Porteig (Imatge Ver para Crecer)\nI, en general, JUGUEU AMB ELL/ELLA A ACTIVITATS QUE AFAVOREIXIN EL DESENVOLUPAMENT VISUAL. Per descomptat adaptats a cada edat, però hi ha infinitat de jocs amb els quals es divertiran i, alhora, estarem promovent el desenvolupament visual. A continuació en deixo alguns, però a partir d'aquí us poden sorgir mil idees:\nJocs amb pilota\nJocs amb bales\nJocs de taula: n’hi ha infinitat que promouen moltes habilitats visoperceptuals i, a més, passarem un temps fantàstic al costat dels nostres fills.\nFinalment, m'agradaria recomanar-vos un llibre/manual que utilitzo en el meu dia a dia a la consulta perquè pugueu estimular la visió del vostre nadó des de les primeres setmanes. És un manual meravellós amb estímuls diferents per mostrar al vostre nadó de diferents formes en funció de la seva edat. Es titula: Manual per a la seva primera estimulació visual i l'autora és Lucila To. De veritat, molt recomanable.\nFigura 9. «Manual per la seva primera estimulació visual» (Imatge Ver para Crecer)\nCom veieu, els problemes visuals infantils són molt diversos i en aquesta primera etapa de la seva vida nosaltres, com a ,mares o educadors i educadores, hem d'estar molt atents davant qualsevol mínim símptoma que pugui afectar el seu desenvolupament visual.\nPerò recorda, no hem d'esperar a sospitar per acudir a l'optometrista pediàtric a que avaluï les habilitats visuals oportunes que certifiquin que el desenvolupament visual s'està donant favorablement.\nAixí, el més destacable dels problemes visuals infantils és que es poden prevenir amb molt poc esforç, mentre ells juguen i es diverteixen.\nArticle realitzat per ÁLVARO GARCÍA DE LA CRUZ\nÒptic optometrista. Col·legiat 22.827\nMembre de l’Associació Catalana d’Optometria i Teràpia Visual (ACOTV)\nAdaptació traduïda de la publicació original en castellà del Blog Ver para Crecer\nLlegir 309 vegades\tDarrera modificació el Dimarts, 28 Desembre 2021 16:34\nL'últim curs del 2021\nPrimera promoció del Màster en Optometria i Teràpia Visual UPC School 2019-2020\nMés en aquesta categoria: « Treball Final de Grau_ Mariona Turú Problemes visuals infantils. Part II: 6-14 anys »\nAvaluació de la integració inter-hemisfèrica La figura universal és una de les eines que es pot utilitzar per avaluar la detecció de problemes d’integració inter-hemisfèrica en nens/es entre 6 i 7 anys aproximadament. Aquesta figura, incorporada dins el test de còpia de les formes de Gesell, ens indica la capacitat…\nEscrit el Dimecres, 11 11UTC Novembre 11UTC 2015 15:18\nEtiquetes: Figura Universal Lateralitat Terapia visual\nSigues el primer/a a comentar!\tLlegeix 4934 vegades\tLlegeix més ...\nEfectes del contrast i el color de fons en els moviments oculars i la resposta acomodativa durant la lectura\nUs deixem un Treball Final de Màster realitzat per Ainhoa de Castellarnau Roca al juny del 2016, i dirigit pels professors de la Facultat d'Òptica i Optometria de Terrassa: Rosa Borras, Elvira Perís i Joan Carlos Ondategui.L'objectiu de TFM és: Estudiar l’efecte del contrast i del color de fons en…\nEscrit el Dimecres, 19 19UTC Octubre 19UTC 2016 15:58\nEtiquetes: Moviments Oculars Lectura Resposta acomodativa Contrast\nSigues el primer/a a comentar!\tLlegeix 3039 vegades\tLlegeix més ...\nFunció del cos callós: Implicacions optomètriques\nEl cos callós és l’estructura del cervell que connecta els hemisferis dret i esquerra. Conté nombroses projeccions inter-hemisfèriques i es considerat l’estructura de matèria blanca més llarga del cervell.\nEscrit el Dimecres, 31 31UTC Mai 31UTC 2017 10:45\nEtiquetes: Cos Callos Optometria Terapia visual\nSigues el primer/a a comentar!\tLlegeix 9480 vegades\tLlegeix més ...\nTRACTAMENTS OCULARS A L’ANTIC EGIPTE\nEl següent article trenca una mica l'esquema de les últimes publicacions compartides, però no per això deixa de ser més interessant! La publicació ens descriu la ciència i l'oftalmologia en l'antic Egipte, endinsant-nos en temàtiques com els antics tractaments oculars que es realitzaven a l'època i fins i tot desvetllan-nos…\nEscrit el Dilluns, 24 24UTC Juliol 24UTC 2017 09:42\nEtiquetes: Visió Història Egipte\nSigues el primer/a a comentar!\tLlegeix 4845 vegades\tLlegeix més ...\nMicroestrabisme, problemes d'aprenentatge, de visió binocular i desenvolupament\nUs compartim un nou Cas Clínic per gentilesa d'un dels especialistes del Directori de l'ACOTV, Eduardo Romo\nEscrit el Dimecres, 31 31UTC Gener 31UTC 2018 11:41\nEtiquetes: Problemes d'aprenentatge visió binocular Desenvolupament Motor microestrabisme Casos Clínics Especialistes en Teràpia Visual\nSigues el primer/a a comentar!\tLlegeix 2015 vegades\tLlegeix més ...


La clara indirecta de Xavi Hernàndez a Riqui Puig - XCatalunya.cat\nXavi parla clar sobre el futur de Riqui Puig\nEl nou entrenador ha arribat amb ganes de posar odres, imposar normes i exigir disciplina. Així ho va explicar en roda de premsa durant la seva presentació oficial. De seguida, van arribar els primers exemples. Arribar més aviat als entrenaments, multes, esmorzar i dinar junts per controlar l’alimentació, prohibició a Gerard Piqué d’assistir a una entrevista a El Hormiguero, etc.\nUn dels assenyalats és, sens dubte, Riqui Puig. El de Matadepera no acaba d’explotar malgrat el barcelonisme ha confiat en ells durant molts anys. Sembla que per ser de la casa i tenir un perfil simpàtic se l’ha de mantenir a la plantilla. Igual que passava amb Bojan Krkić. El club i el tècnic han dit prou. Un dels seus possibles destins és el Granada CF.\nEls periodistes han aprofitat per preguntar a Xavi sobre el rol que té i tindrà Riqui Puig al Barça aquesta temporada. Ho han fet durant la roda de premsa prèvia al patit que jugaran el FC Barcelona i el Vila-Real a l’Estadi de la Ceràmica. “És un més de la plantilla i comptem amb ell, igual que els altres. Tots tindran la seva oportunitat, tenim diverses competicions. Té un enorme talent per atacar centrals, per arribar a l’àrea i és capaç de donar aquesta última passada que necessitem”, va insistir l’entrenador.\nTambé ha considerat que ha de ser més agosarat. “Té un talent innat i ha de ser important per l’equip com ho són Gavi i Nico. Ha d’atrevir-se, ha de xutar, ha d’arribar a l’àrea”, ha explicat l’entrenador, deixant clar que no ho fa.\n4 pensamientos sobre “La clara indirecta de Xavi Hernàndez a Riqui Puig”\nRetroenllaç: El Barça arriba a un acord amb aquest crack del City i s'encarrila la negociació amb el club - XCatalunya.cat\nRetroenllaç: El davanter belga de la Premier que el Barça té a punt - XCatalunya.cat\nRetroenllaç: Riqui Puig ha perdut totes les oportunitats: El gest del Barça que només li deixa una opció - XCatalunya.cat\nRetroenllaç: Aquests dos jugadors intenten forçar la seva sortida del Chelsea per arribar al Barça - XCatalunya.cat


gener | 2013 | Anna Esteve\nVisc dies de canvis, de dubtes i i nquietuds: haig de prendre decisions, no avui però si aviat. Decisions importants, d’aquelles en que el cor em diu una cosa i el cap, més prudent una altra. Decisions que fins ara formaven part del meu imaginari i que de sobte han pres forma i s’han plantat davant meu amb “xuleria”, clares i reals.\nDecisions que, a la cap i a la fi, em posen de cara amb les meves pors i que d’altra banda, sento que ja he pres i que encara no puc verbalitzar.\nPasso els dies amb més neguit del que és habitual en mi, amb certa hiperactivitat tant mental com d’acció. Em costa concentrar-me en qualsevol cosa, els pensaments passen per davant meu a una velocitat que mereixia una multa dels mossos, m’oblido les claus de casa, em deixo el telèfon a casa, m’equivoco de dia al metge –això no sabria dir si és del tot involuntari-, etc.\nA tot això, cal afegir-hi la quotidianitat –feina, nens, parella, escola, casa, formacions, etc.- que no es fa enrere davant la excepcionalitat del moment de la meva vida i que com que, en certa mesura la descuido davant la meva preocupació per prendre la decisió adequada en aquesta disjuntiva “vital” en que en trobo –i que us haureu d’imaginar perquè, ara com ara, no us la penso desvetllar- em reclama amb més força originant-se petites guerres a casa massa sovint.\nAmb aquest panorama, algunes estones a la setmana necessito fugir a un lloc segur. Un lloc on desconnecto, on puc gaudir del moment, on em dedico exclusivament a mi mateixa i al que sorgeix, a gaudir de les sensacions que venen, a sentir plenament les emocions siguin bones o dolentes, on no em jutjo ni penso. Quan torno d’aquest llos segur tinc energia per dedicar temps de qualitat als meus i veig les coses una mica més clares.\nDe fet, parlo d’un lloc metafòricament, però pot ser un lloc, un llibre determinat, una pel·lícula, una música, un quadre, escriure, pintar, meditar, alguna activitat esportiva –no pas totes, ni qulasevol-, … I aquest lloc pot variar en funció del moment de la vida que estem vivint.\nTots necessitem un lloc segur en determinats moments. A vegades, aquests “llocs segurs” els trobem o creem tots sols, però si no en tenim i sentim que els necessitem, hi ha múltiples disciplines que ens hi poden ajudar com pot ser el ioga o la meditació o tècniques de desenvolupament més recent com el focusing, que per cert mostra resultats espectaculars amb nens, entre d’altres que ens ensenyen a escoltar més el nostre cos i a buidar la ment de pensaments i preocupacions. Totes elles, després d’un temps d’aprenentatge les podem practicar individualment quan ho necessitem.\nUn altra manera de trobar de trobar un lloc segur és decidir-se a créixer juntament amb un professional que ens ajudi a ser més conscients de nosaltres mateixos –del que sentim corporalment, de les emocions, etc.- , a conèixer els nostres recursos i, en definitiva, a explorar sobre nosaltres mateixos i trobar noves maneres de fer. És un camí alternatiu i/o complementari als anteriors que farà de la vida, en general, un lloc més segur.\nSi aquesta és la vostra opció, no ho dubteu, la teràpia gestalt us hi pot ajudar.\nPer cert, dir-vos que aquest bloc s’està convertint en un dels meus llocs segurs. M’agrada compartir amb vosaltres les meves vivències. I vosaltres, teniu un lloc segur? El voleu compartir?\nAquesta entrada va ser publicada a Uncategorized i etiquetada món interior, seguretat el 29 gener, 2013 per annaesteve.\nBen tornada rutina\n“La felicitat no existeix, només existeix ser feliç cada día” (Albert Espinosa)\nAquests dies, acabades les festes nadalenques, les xarxes socials van plenes de missatges a favor i en contra de la rutina: hi ha qui diu que ja tenia ganes de tornar a saber que l‘espera en cada moment del dia i de la setmana, i també hi ha qui diu que no,entre els quals m’hi conto, que la disbauxa d’aquestes setmanes podría allargar-se una mica més, que malgrat el descontrol d’horaris i calendaris ens hi sentim còmodes.Tot i que en el meu cas aquest any si que en tenia ganes de tornar a la normalitat.\nCom és que la rutina és motiu de converses innombrables i troba tant defensors com detractors? A mi em sembla que la rutina és una d’aquelles paraules amb molt mala prensa, és com si avui tot hagués de ser intensitat, com si sempre haguessim de viure moments emocionants i i de resolució imprevisible, si més no de cara a la galería, perquè a l’hora de la veritat tanta intensitat ens angoixa moltissim.\nPer això avui he volgut fer un post en defensa de la rutina, perquè amics meus, la rutina té, efectivament, fins i tot algunes avantatges (que al llarg de la vida l’he anat descobrint) com per exemple les següents:\n1. Proporciona comoditat\nQuè passaria si haguessim de decidir sobre aspectes molt bàsics i freqüents de la nostra vida (personal, familiar, laboral, etc.) a cada instant des que ens despertem fins que ens n’anem a dormir? Això suposaria un enorme despesa d’energia que és millor que destinem als aspectes veritablement importants de la vida, a allò que ens fa il·lusió, a allò que requereix una decissió i que per tant mereix tota la nostra atenció.\n2) Incrementa la nostra seguretat\nÉs d’agraïr conèixer o intuir les conseqüències de les nostres accions i decissions i tenir algunes certeses inqüestionables, ja que no saber que passarà davant una situació determinada ens porta la preocupació i fins i tot a l’angoixa.\n3) Ajuda a organitzar el nostre temps\nEls nostres hàbits i costums ens ajudema a organitzar millor el temps, un recurs limitat i molt valuós. Si sabem el temps amb que compten podem estimar el que trigarem en fer una tasca determinada i distribuir les activittas diàries amb certa eficiencia. Aquest és el cas per exemple de moltes mares que desitgen que els nens tornin a l’escola després d’un temps de vacances simplement per saber que podrán organitzar-se millor en el temps.\n4) És beneficiosa per al nostre organisme\nHem d’afegir, entre les avanttages de la rutina, la incidencia positiva que aquesta té en la nostra salut: dormir el temps que necessitem, menjar sempre ales mateixes hores, , etc. fan que l nostre cos es reguli millor.\nD’altra banda, en el cas de les persones que pateixen depressions un dels símptomes de millora evidents és la recuperació de les rutines més bàsiques ja deixen de viure en el desordre i el caos –llevar-se i adormir-se tard, no arreglar-se, no menjar, no cuinar, no endreçar la casa, …-.\n5) Permet aprendre\nIndiscutiblement la rutina suposa una millor assimilació i el perfeccionament d’habilitats, ja siguin bàsiques o més complexes.\nDit això, i per acabar algunes reflexions sobre la rutina:\n-Totes les avantatges que acabo d’esmentar es converteixen en incovenients si ho vivim de forma rígida i inflexible, és a dir, que: haig de ser capaç d’acceptar que potser algun un dia no puc rentar-me les dents després de dinar sense que em suposi un malestar excessiu que no em permeti concentrar-me en una altra cosa o que si un dia perdo un tren al matí això no és motiu per estar de mal humor la resta del dia.\n– Malgrat que la rutina en moltes ocasions sigui gairebé automàtica, és bo que intentem posar consciència en les coses que fem, en com ho fem i en les sensacions que provoquen aquestes en el nostre cos –el plaer de l’agua fresca al matí en rentar-nos la cara, el plaer del dinar, el vent a la cara quan anem de pressa a buscar els nens a l’escola, etc.- Som afortunats de tenr tanta rutina a la vida ja que les petites rutines -com les que acabo d’esmentart- són les coses que troben a faltar les persones que, per alguna causa externa deixen de poder-les fer durant un temps, i que agraeixen i valoren enormement el moment en que les poden tornar a fer, irònic, oi?\n– Tenir rutines a la vida no vol dir portar una vida avorrida, ni ser una mica robots, ni no ser creatius, sino que vol dir saber reservar l’energia i la creativitat per les àrees que la requereixen: la feina, la parella –de la que la rutina és gran enemiga-, els amics, els nostres projectes personals, … I tot i axí, en aquests camps també ens calen certes rutines ja que com es diu sovint “la motivació es el que ens fa començar, la rutina el que ens fa continuar”.\nPer això et recomano: estima la rutina per a poder viure amb plenitud!\nAquesta entrada va ser publicada a Uncategorized i etiquetada rutina el 7 gener, 2013 per annaesteve.


Detingut a Sant Joan d'Alacant per assetjar sexualment una xiqueta de 10 anys per internet - À Punt\nDetingut a Sant Joan d'Alacant per assetjar sexualment una xiqueta de 10 anys per internet\nL'arrestat, de 65 anys, va mantindre contacte amb la menor a través d'una xarxa social i es van enviar fotos de contingut sexual\nRegistre de la Policia Nacional en el domicili de l'acusat / CNP\n25 d'octubre 2021 - 14:02\nAgents de la Policia Nacional han detingut a Sant Joan d'Alacant un home de 65 anys pels delictes d'abús sexual a una xiqueta de 10 anys de Badajoz a través del mètode de la ciberseducció de menors (child grooming).\nL'arrestat, de 65 anys, va mantindre amb la menor converses a través d'una coneguda xarxa social i li va enviar fotos de contingut sexual. A més, va aconseguir també que la xiqueta li'n remetera de seues.\nSense antecedents previs, l'arrestat ha passat a la disposició del jutjat d'instrucció de guàrdia, que ha decretat l'ingrés a la presó. Així mateix, continuen les gestions per part de la unitat investigadora amb la finalitat de comprovar si hi ha més víctimes.\nLa investigació es va iniciar el mes de maig arran d'una denúncia que va rebre la comissaria de Policia Nacional de Badajoz, on la mare d'una xiqueta denunciava que havia descobert que la filla havia mantingut converses d'elevat to sexual amb un home adult a través d'una aplicació d'intercanvi de missatgeria.\nA més, la mare de la menor va esbrinar que aquest home li va enviar fotos i vídeos del seu penis i va aconseguir, després de sol·licitar-li-ho en reiterades ocasions, que la menor li enviara també fotos i vídeos dels seus genitals.\nAixí doncs, es va iniciar una investigació que va determinar que es tractava d'un home resident a Sant Joan d'Alacant. Per això, es va establir un dispositiu de vigilància entorn del domicili de l'investigat, que va culminar amb la seua detenció. També s'ha realitzat un registre en el seu domicili, on s'ha intervingut material informàtic amb contingut sexual de menors d'edat.